Kirkkoherra, lääninrovasti 



MARTTI SAVELAINEN 



on syntynyt 26. 



11. 



1886 



Viipurin maalaiskunnassa. 



Aluksi hän hoiti papinvirkoja Savitaipaleella, Uudella- 



kirkolla 



VpL, 



Säkkijärvellä, Seiskarissa, Jaakkimassa, 



Liperissä, Oulujoella, Viipurin maaseurakunnassa ja 
Heinjoella, kunnes 1. 11. 1925 siirtyi Sairalan evankeli- 
sen kansanopiston johtajaksi. Vajaan kahdeksan vuoden 
kuluttua, 1. 5. 1933, hän siirtyi Ihantalan kirkkoherraksi, 
1. 5. 1936 Turun tuomiokirkkoseurakunnan toiseksi kap- 
palaiseksi ja 1. 5. 1942 Pöytyän kirkkoherraksi. 




Hy 



va 



paimen 



Monen kodin seinällä oli varsinkin entisinä aikoina raamatun- 
aiheisia tauluja. Näiden aiheena oli hyvin usein. Hyvä painien. 
Paimen kulki sauva kädessä edellä ja lampaat seurasivat jäljessä. 
Ne erottivat oman paimenensa äänen ja luottavasti seurasivat 
paimentansa. 

Jossain toisessa taulussa oli lammas eksynyt laumasta j a taker- 
tunut tiheään pensaikkoon, josta se ei voinut omin voimin irroit- 

tautua. Tai se oli joutunut ruohoa etsiessään 1 vaaralliselle ja liuk- 
kaalle kallionkielekkeelle, josta oli alaspäin ammottava syvyys. 

Pelastuminen näytti mahdottomalta. Paimen menee silloin lam- 
paan luo irroittaen sen pensaikosta. Samoin paimen oman hen- 
kensä uhalta noutaa lampaansa kallionkielekkeeltä. 



Vielä näemme jossain taulussa paimenen, jonka syliss 



ii 



on 



karitsa. Lammas on ollut eksyksissä tai se on muuten väsynyt. 



6 



SI 



saa murhetta kristityn elämässä. Ja jos se murhe tapahtuu Juma- 
lan mielen mukaan, saattaa se katumuksen autuudeksi, kun taas 

maailman murhe tuottaa kuoleman. 

Usein myös tuottaa murhetta ja huolta kristityn elämässä se, 
kun jumalaton maailma katsoo Herran tien kulkijoita huomaten, 
miten paljon murhetta ja elämän taistelua on heidänkin elämäs- 
sään ja he ovat valmiita silloin pilkaten sanomaan: »Missä nyt on 
Jumalasi» (Ps. 42: 11). Miksi ei Jumalasi auta sinua ahdistuksis- 
sasi, kun pitää sinua niin ahtaalla? Etkö huomaa, että sinun Ju- 
malasi on avuton auttamaan? 

Tämä tuopi mukanaan kiusauksen. Eikö ole lähellä ajatus: 
Todellakin, miksi ei Jumala auta lastaan paremmin kiusauksitta 
ja murheitta selviämään? 

Mutta kristitty on oppinut huomaamaan, että juuri ahdistus- 



ten kautta Jumala parhaiten saa meitä rakastamaan niitä, jotka 
ylhäällä ovat. Tämän huomion on hurskas kirjoittaja Psalmissa 
23 pukenut sattuvasti sanoihin: »Sinun vitsasi ja sauvasi, ne loh- 
duttavat minua.» Eiväthän toki vitsan saanti ja sauvan iskut niitä 
saadessa mieluisilta tunnu. Mutta perästäpäin havaitaan, että ne 
oikealla ajalla saatuina koituivatkin siunaukseksi. Niissä huoma- 



taan rakkaan taivaallisen Isän ohjaava käsi. Samaa opettavat 
myös Raamatun sanat: »Mikä elämässä on parasta ollut, se on tus- 
kaa ja vaivaa ollut.» 

Ei ole siis syytä joutua epäuskoon tämän maailman lasten 
pilkkaavien huomautusten johdosta. Sillä Herra tietää parhaiten, 
mitä me Hänen lapsensa kulloinkin parhaiten tarvitsemme. Ellei 
meitä alinomaa muistutettaisii siitä, ettei meillä täällä ole pysy- 



vää asuinsijaa, emmehän me muistaisi tulevaista etsiäkään. Hel- 
posti mukautuisimme tämän maailman lasten kanssa kulkemaan 

sitä tietä, jolla koetetaan elämän huolet haihduttaa synnillisen 
elämän antamaan huumautukseen. 

Jumalan sana näyttää meille oikean tien, miten ahdistuksissa 

ja murheissa on meneteltävä: »Kaikki teidän murheenne heittä- 
kää Hänen päällensä, sillä Hän pitää teistä huolen». 

Kun osa rakkaan Suomemme kansaa raskaitten sotien johdos- 
ta joutui tuskalliselle siirtolaisuuden tielle, jäyti syvä tuska 
useimpien siirtolaisuuteen joutuneitten sydäntä. Sillä ainakin 
aluksi oli vaikeaa nähdä tässä kaikessa Jumalan johdatusta. Mik- 
si oli jätettävä kodit, joita esi-isät olivat raivanneet ja viljelleet? 
Moni vanhus ja nuorempikin oli uupua näihin raskaisiin 
siin. Mutta vähitellen alkoi Jumalan sanan valossa tämäkin asia 

t 

kirkastua. Opittiin muistamaan entistä selvemmin, ettei meillä 
täällä olekaan pysyväistä asuinsijaa, vaan tulevaista me etsimme. 
Hyvin helposti tänne olisi kotiutunut niin, ettei olisi muistanut- 
kaan olevansa vieras ja muukalainen maan päällä. Opittiin omal- 
la kohdalla huomaamaan ja vietiin kutsumattoman saapumisen 
kautta muistutus niillekin, joiden luokse oli sijoituttava, että 
nämä maalliset kodit voidaan menettääkin, joten tien ylöspäin, 
oikeaan isänmaahan tulee aina olla selvillä. Tässä uudessa, Ju- 
malan koulussa kirkastuneessa valossa, muuttikin moni uupunut 
ajasta iankaikkisuuteen, katseessa kirkas loiste ja sydämessä luot- 
tamus: Kotiranta jo näkyy, oma Isän koti, jonka Vapahtajani 

Jeesus Kristus minullekin ansiottomalle on viattomalla kärsimi- 
sellään ja kuolemallaan ansainnut. 

Siirtolaisuuden aikana pystytti entinen Kirvun seurakunta 
Satakuntaan, Hämeenkyrön hautausmaalle, ajasta iankaikkisuu- 
teen siirtyneitten seurakuntalaistensa muistoksi ja jälkeenjäävien 
rohkaisuksi uljaan muistokiven, jossa valtavan suuren hiotun ris- 
tin päälle ovat kiveen hakattuina alussamainitut tekstimme sanat: 
»Heittäkää kaikki murheenne Hänen päällensä, sillä Hän pitää 

teistä huolen». Eiväthän tätä kehoitusta enää tarvinneet ne, jotka 

täältä olivat pois muuttaneet. He olivat kukin saaneet jo palk- 
kansa, toivon mukaan Vapahtajamme Jeesuksen Kristuksen us- 
kovilleen valmistaman kodin. Tarkoitus onkin ollut, että ne, jotka 

noilla kummuilla käyvät poismenneitten muistoa kunnioittamas- 
sa, muistaisivat ottaa elämän varrella eteen tulevat huolet ja mur- 
heet oikealla tavalla ja oppisivat muistamaan, miten ne voidaan 
voitollisesti kantaa. 

Tai onko niin, että sydämemme on muuten kiintynyt tähän 
maalliseen, lihan himoon, silmäin pyyntöön, elämän korskaan, 
maalliseen tavaraan, huvituksiin ja nautintoihin. Silloin ovat pää- 
määrämme kovin alhaalla. Me myräämme niinkuin mato tämän 
maailman mullassa. Me olemme noiden järjettömien elukoiden 

kaltaiset, joiden katse on maahan päin suuntautunut. Tässä ta- 
pahtuu, kuten hengellinen laulaja sanoo: »Ja ihmiset kaikkialla 
ne etsivät onneaan, Ja huokaavat huolissansa, kun ei sitä löydy 
vaan». Ja hän sanoo edelleen: »Ei nautinto, rikkaus, maine voi 
sielua tyydyttää. Kun syntien painon alle vain hetkeksi yksin jää». 
Tämä maailma hukkuu ja kaikki mitä siinä on. Turhaa sieltä on 
lähteä onnea ja tyydytystä itselleen hakemaan. Siksipä kyselee- 
kin oikeamielinen hengellisen laulajan tavoin: »Voi nääntyvää 
sydän raukkaa, se missähän levon saa. Ja missä on lähde kirkas, 
mi synnistä puhdistaa». Meidän asentomme ja katseemme viittaa- 
vat ylöspäin taivaalliseen päämäärään. Irti siis tomusta. Irroitta- 
kaamme otteemme, ennenkuin on myöhäistä, ettei meille kävisi 
kuin rikkaalle miehelle, jolle yhtäkkiä sanottiin: »Sinä tyhmä, 
tänä yönä otetaan pois sinulta sielusi». Nämä maalliset asiat, par- 
haimmatkaan, eivät kelpaa päämääräksi. Tietysti meidän on 
täkin harrastettava sen mukaan kuin on tarpeellista, mutta on 
muistettava, että viljelemme tätä maailmaa niinkuin emme sitä 
viljelisikään. Meidän menomme on oleva taivahissa, josta me Her- 
raa Jeesusta Kristusta, tulevaksi odotamme. Ehkäpä on niin, että 
tämä siirtolaisuus on meille karjalaisille annettu opintomatkaksi 
tässä suhteessa. Jumala tahtoi kerta kaikkiaan irroittaa meidän 
otteemme tästä maallisesta, että meillä olisi aikaa ajatella kuole- 
mattoman sielun asioita. Jospa Herra saisi meitä jokaista hurs- 




kaasti herättää, että meissä iankaikkisen elämän toivo pääsisi oi- 
keuksiinsa ja että me huomaisimme, mitä varten me olemme luo- 
dut ja mikä on meidän elämämme tarkoitus ja päämäärä. Jospa 
Herra saisi herätetyksi meissä iankaikkisen elämän toivon. Se sit- 



ten ylläpitäisi meitä tämänkin ajan vaivoissa ja puutteellisuuk 



sissa, jotka osaksemme ovat tulleet. Toivohan se on joka ylläpitää 

